Ընտրություններին մասնակցած ոչ մարդ թեկնածուններ

Մի շարք երկրների ընտրություններում եղել են ոչ մարդ թեկնածուներ, հաճախ թեկնածուների առաջադրումը բողոք-քվեարկություն անցկացնելու կամ քաղաքական համակարգը ծաղրելու միջոց է։ Այլ դեպքերում սա արվել է պարզապես զվարճանալու համար։

Ընտրական կանոնակարգերը կարող են ուղղակիորեն պահանջել, որ թեկնածուները լինեն մարդիկ (կամ համարժեք ձևակերպում), կամ նրանք կարող են պահանջել, որ թեկնածուներն անեն այնպիսի բաներ, որոնք կենդանիները ողջամտորեն չեն կարող անել (օրինակ՝ իրենց անունները ընթեռնելի կերպով գրել իրավական ձևաթղթերի վրա), ընտրատարածքների մեծ մասը պահանջում է, որ թեկնածուները լինեն օրինական չափահաս տարիքի, ինչը բացառում է շատ կենդանիների հնարավորությունը։ Այնուամենայնիվ, որոշ դեպքերում կենդանիները ընդունվել են որպես թեկնածուներ, և նրանք նույնիսկ պաշտոններ են զբաղեցրել։

Հատկանշական օրինակներ

Ընտրվել է պաշտոնում 

 1922 թվականին Իոիո («Յո-Յո») այծն ընտրվել է Բրազիլիայի Սեարա նահանգի Ֆորտալեզայի քաղաքային խորհրդի անդամ։
 1938 թվականին Քենեթ Սիմոնսը 1938 թվականին առաջադրել է Բոստոնի Կուրտիսին՝ շագանակագույն ավանակին, որպես Հանրապետական ընտրական տեղամասի թեկնածու Միլթոնում։ Ավանակը հաղթել է 51-0 հաշվով։ Սիմոնսը հայտարարել է, որ դա արել է՝ ցույց տալու համար, որ շատ մարդիկ քվեարկում են՝ առանց մտածելու, թե իրականում ում օգտին են քվեարկում։
 1967 թվականին էկվադորում ոտքերի փոշի արտադրող ընկերությունը առաջադրել է իր արտադրանքը՝ Pulvapies-ը, որպես քաղաքապետի թեկնածու Պիկոազա քաղաքում։ Ենթադրաբար, ոտքի փոշին հաղթել է հստակ մեծամասնությամբ։
 Տեխաս նահանգի Լաջիտաս քաղաքում ընտրություններ են տեղի ունեցել, որոնցում ընդգրկվել են թեկնածուներ՝ Թոմի Սթիլը (գործող քաղաքապետ), առևտրային փոստի փայտե հնդիկ, Բասթեր անունով շունը և Քլեյ Հենրի անունով այծը։ Այծը «մեծ առավելությամբ» հաղթել է, ու այդ ժամանակվանից սկսած այծերը եղել են քաղաքապետ։
 Բոսկո շունը, ընտրվել է Կալիֆոռնիայի Սունոլի քաղաքապետ (1981-1994)։
 Կենտուկի նահանգի Ռաբիթ Հաշ քաղաքի բոլոր ընտրված ոչ պաշտոնական քաղաքապետերը եղել են շներ։
 1997 թվականին Սթաբս անունով կատուն ընտրվել Է Ալյասկայի Թալքիթնա քաղաքի քաղաքապետ։ Թեև նրա քաղաքապետի կոչումը եղել է պատվավոր, կատուն Ալյասկայում 2014 թվականին ընդգրկվել է ԱՄՆ Սենատի ընտրությունների թեկնածուների ցուցակում։
 2012 թվականին Կալիֆոռնիայի Իդիլուայլդ քաղաքը ցմահ քաղաքապետ է ընտրել Մաքս մականունով ոսկեգույն ռետրիվեր ցեղատեսակի շանը։ Քաղաքապետ Մաքս I-ի սատկելուց հետո 2013 թվականին քաղաքապետի պաշտոնը զբաղեցրել է Մաքս II-ը։
 2014 թվականին օգոստոսին յոթ տարեկան Դյուկ շունը հաղթեց ընտրություններում և դարձավ Մինեսոտա նահանգի Կորմորանտ քաղաքի նոր քաղաքապետ։
 2018-ի հուլիսին Սուիթ Թարթ անունով կատուն ընտրվել է Միչիգան նահանգի Օմենա քաղաքի քաղաքապետ։
 2019 թվականի մարտին Լինքոլն անունով 3-ամյա նուբիական այծը ընտրվել է Վերմոնտ նահանգի ֆեյր Հեյվեն քաղաքի քաղաքապետ՝ երկու ձայնով հաղթելով Սամոյեդ ցեղատեսակի շուն՝ Սեմմի անունով։
 2020 թվականի փետրվարին Զենենխունդ ցեղատեսակի շունը ընտրվել է Կոլորադոյի Ջորջթաուն քաղաքի պատվավոր քաղաքապետ։

Թեկնածուներ 

 Սան Պաուլոյի կենդանաբանական այգու ռնգեղջյուր Կակարեկոն 1958 թվականին եղել է քաղաքային խորհրդի ընտրությունների թեկնածու՝ քաղաքական կոռուպցիայի դեմ բողոքելու մտադրությամբ։ Ընտրական հանձնաժողովի ներկայացուցիչները չեն ընդունել Կակարեկոյի թեկնածությունը, սակայն կենդանին հավաքել է 100,000 ձայն, ավելին, քան նույն ընտրություններում ցանկացած այլ կուսակցություն (որը նույնպես նշանավորվել է որպես աբսենտեիզմ։ Այսօր voto Cacareco տերմինը սովորաբար օգտագործվում է Բրազիլիայում քվեարկությունների դեմ բողոքը նկարագրելու համար։ Կակարեկոյի թեկնածությունը ոգեշնչել է Կանադական Ռնգեղջյուրներ կուսակցությանը, որը անվանապես գլխավորել է ռնգեղջյուր Կոռնելիոս Առաջինը։
 Պիգասոս Անմահը եղել է վարազ, որին Երիտասարդական միջազգային կուսակցությունը որպես թեկնածու առաջադրել է 1968 թվականին ԱՄՆ նախագահական ընտրություններում։
 Մորիս անունով կատուն 2013 թվականին եղել է Մեքսիկայի Խալապա քաղաքի քաղաքապետի թեկնածու։
 1989 թվականին Նոր Զելանդիայում մարզային խորհուրդների սահմանները վերագծվեցին՝ շեշտը դնելով ջրհավաք ավազանների միացման վրա։ Այս վերանայված քարտեզները Վանգամոմոնան դարձրել են Մանավատու-Վանգանուի շրջանի մի մասը։ Բնակիչները ցանկանում էին շարունակել լինել Տարանակիի շրջանի մի մասը, և 1989 թվականի նոյեմբերի 1-ին նրանք արձագանքեցին՝ իրենց հռչակելով «Վանգամոմոնայի Հանրապետություն»։ Ամեն Հանրապետության տոնի ժամանակ նրանք քվեարկում են կա՛մ պաշտոնավարող նախագահին պահելու, կա՛մ նորի քվեարկության օգտին։ 1999 թվականից նրանք ունեցել են այծ Բիլլի Գամբութ (1999–2001) և պուդել ցեղատեսակի շուն (2003–2004) նախագահներ։
 1987 թվականին Արգենտինայի Կորդովա քաղաքից շիմպանզե Սիլվիոն առաջադրվել է որպես նահանգապետի թեկնածու։
 Տիաո անունով շիմպանզեն, 1988 թվականին առաջադրվել է բրազիլական հորինված Բանանի կուսակցության կողմից (Partido Bananista Brasileiro) որպես Ռիո դե Ժանեյրոյի քաղաքապետի թեկնածու։ Նրա քարոզարշավի կարգախոսը եղել է՝ «Քվեարկիր կապիկին – ստացիր կապիկ» (քանի որ մարդիկ հոգնել էին քվեարկել մի բանի օգտին, իսկ հետո տեսնելով, թե ինչպես են ընտրված պաշտոնյաները իրականացնում մեկ այլ բան)։ Պաշտոնական հաշվարկ չկա, քանի որ բոլոր ձայները գրանցվել են որպես «զրոյական», սակայն հաշվարկվում է, որ Տիաոն ստացել է ավելի քան 400,000 ձայն՝ լինելով երրորդը։
 Նոր Զելանդիայի McGillicuddy Serious կուսակցությունը Վայհեկե կղզու տեղական ընտրություններում առաջադրել է այծ, բայց ոզնին որպես խորհրդարանի թեկնածու առաջադրելու նրանց փորձը ձախողվել է։
 Dustin the Turkey-ն՝ իռլանդական հեռուստատեսության հայտնի խամաճիկը, 1997 թվականին Իռլանդիայի Հանրապետության նախագահական ընտրություններում ստացել է հազարավոր ձայներ։ Չնայած պաշտոնական թեկնածու չի եղել բայց լուրեր են շրջանառվում, որ զբաղեցրել է հինգերորդ հորիզոնականը՝ առաջ անցնելով պաշտոնական թեկնածու Դերեկ Նելլիից։
 2001 թվականին Saucisse (նրբերշիկ) անունով տաքսա ցեղատեսակի շունը եղել է Ֆրանսիայի Մարսել քաղաքի ավագանու ընտրությունների թեկնածու։ Ստացել է ձայների 4%-ը։
 Մոլլի անունով տաքսա ցեղատեսակի շունը՝ Օկլահոմայից, 2008 թվականին առաջադրվել է որպես թեկնածու ԱՄՆ նախագահական ընտրություններում։
 Միացյալ Նահանգների հեռուստահաղորդավարուհի և Կալիֆորնիայի խորհրդի անդամ Շառլոտ Լոուսը Մեյ Փուլետ անունով հավ է ունեցել, որը 2012 թվականի ընտրություններում առաջադրվել է փոխնախագահի պաշտոնում։
 Հենք անունով Մեյն Կուն ցեղատեսակի կատուն, 2012 թվականին պայքարել է Թիմ Քեյնի և Ջորջ Ալենի դեմ Վիրջինիայի Սենատի համար։ Նահանգում զբաղեցրել է երրորդ հորիզոնականը՝ մոտ 7000 ձայնով։
 Տաքսեդո Սթեն անունով կատուն, 2012 թվականին եղել է քաղաքային ընտրություններում քաղաքապետի թեկնածու, որը ներկայաց Տաքսերել է Տաքսեդո կուսակցությունը, քաղաքական շարժում, որը նպատակ ուներ բարելավել կատվազգիների բարեկեցությունը Հալիֆաքսի տարածաշրջանային քաղաքապետարանում։ Նրան հավանություն են տվել հայտնի մարդիկ, այդ թվում՝ Անդերսոն Կուպերը։
 2004-2008 թվականներին Բրիտանական Կոլումբիայի համալսարանում հրշեջ հիդրանտը բազմիցս առաջադրվել է ընտրություններում։

Անհաջող կամ որակազրկված մասնակիցներ 

 Նշվում է, որ հյուպատոսի պաշտոնում առաջադրվել է հռոմեական կայսր Կալիգուլայի (կառավարել է մ.թ. 3-41 թվականներին) սիրելի ձի՝ Ինկիտատուսը։
 Գորիլա Կոլոսուսը՝ Նյու Հեմփշիր նահանգի Հադսոն քաղաքում գտնվող Բենսոնի վայրի կենդանիների ֆերմայի գլխավոր տեսարժան վայրը, 1980 թվականին Նյու Հեմփշիրում Հանրապետական կուսակցության նախնական ընտրությունների քվեաթերթիկում չի եղել։ Կապիկի թեկնածությունն առաջադրվել է Բենսոն-ի կողմից, սակայն կենդանաբանական այգու այն փաստարկը, որ ԱՄՆ Սահմանադրությունը չի սահմանում, որ բնիկ նախագահի թեկնածուն պետք է մարդ լինի, մերժվել է։
 ԱՄՆ կինոռեժիսոր Մայքլ Մուրը 2000 թվականին որպես Միացյալ Նահանգների ներկայացուցչի թեկնածու փորձել է քվեաթերթիկում տեղադրել զամբյուղի մեջ գտնվող թզենու ծառ։
 Մաքքաբինսը, որը եղել է որձ կատու, Դաշնային ընտրական հանձնաժողովի կողմից գրանցվել է որպես դեմոկրատական կուսակցության թեկնածու 2016 թվականի Միացյալ Նահանգների նախագահական ընտրություններում։ Այն գրավել է ամբողջ երկրի ուշադրությունը Ռեյչել Մեդոուի շոուի շնորհիվ, և կատվի թեկնածությունը հաստատվել է Ջեզաբել կայքը։

Այլ չընտրված պաշտոններ 

 Կատմանդոն՝ քաղաքական կատուն, 1999 թվականից մինչև 2002 թվականը եղել է Բրիտանական պաշտոնական հրեշավոր խենթ կուսակցության համատեղ առաջնորդը՝ իր սեփականատեր Հովլինգ Լաուդ Հոուփի հետ միասին։

Բանահյուսական և էստրադային մշակույթ 
Կենդանիների ընտրություն հասկացությունը հաճախ դարձել է պարոդիայի և բանահյուսության առարկա։

Թոմաս Լավ Պեքոկի 1817 թվականի «Մելինքուր» վեպում ներկայացված է օրանգուտանը՝ որպես պատգամավորության թեկնածու։

1976 թվականին Marvel Comics-ը հայտարարել է, որ իրենց թեկնածուն՝ Հովարդ բադի ձագը, այդ տարի առաջադրվելու է ԱՄՆ նախագահի ընտրություններում։

Բլում շրջանի կատու Բիլը 1984 թվականին եղել է Միդոու կուսակցության նախագահի թեկնածու։

Ծանոթագրություններ 

Ընտրություններ
Բողոքի ձևեր
Քաղաքական մշակույթ
Ամառային երիտասարդական վիքիճամբարի հոդվածներ